armvectores/hy_wikipedia_2023 huggingface dataset:
Կռվարար արջուկը

Կռվարար արջուկը (ռուս.՝ Мишка-задира), մուլտֆիլմ, որը նկարահանվել է 1955 թվականին, «Սոյուզմուլտֆիլմ» կինոստուդիայում, ռեժիսոր Պյոտր Նոսովի կողմից։


== Սյուժե ==
Մուլտֆիլմը փոքրիկ արջուկի մասին է, որն իսկական կռվարար էր։ Ոչ մեկը նրա հետ ընկերություն չէր անում, բոլորը փորձում էին խուսափել նրանից, որովհետև եթե նրան հանդիպեին անտառում, անպայման մի վատ բան կպատահեր։ Եվ դա միայն այն պատճառով, որ արջուկը որևէ մեկին վիրավորելու առիթը բաց չէր թողնում։ Մի անգամ արջուկը զբոսնում է անտառում և արթնացնում վարազին, ում դուր չի գալիս այդ պարծենկոտ կռվարարը։ Վարազը շատ վայրենի էր, նա հետապնդում է արջուկին, որպեսզի ինչպես հարկն է դաս տա նրան։ Արջուկը այնքան է վախենում, որ վազում է` ուր աչքը կտրի։ Բայց հանկարծ նրան օգնություն է հասնում։ Կռվարարի փրկիչներն անտառի նույն կենդանիներն էին` աղվեսիկը և նապաստակները, որոնք մի ժամանակ տուժել էին նրա թաթերից։ Հիմա արջուկն ընդունում է իր սխալը, և միասին նրանք ազատվում են վարազից։    


== Հեղինակներ ==


== Վերաթողարկում DVD ձևաչափով ==
Մուլտֆիլմը «Խոշոր պլան» ընկերության կողմից DVD ձևաչափով թողարկվել է «Անտառային պատմություններ» մուլտֆիլմերի ժողովածուում։ Ձայնագրման ընթացքում պատկերի և ձայնի թվային վերականգնում չի օգտագործվել։


== Գրականություն ==
Фильмы-сказки. Сценарии рисованных фильмов. Выпуск 4. — М.: Искусство, 1956.Капнинский В. Мишка-задира. — М.: Алтей, 2012. — (Мультфильмы - малышам). — ISBN 978-5-9930-1221-6 Художник Арбеков В. Иллюстрации и текст по мультфильму.


== Ծանոթագրություններ ==


== Արտաքին հղումներ ==
«Կռվարար արջուկը» մուլտֆիլմը «Անիմատոր.ռու» կայքում
«Կռվարար արջուկը»(անգլ.) Big Cartoon DataBase կայքում
Կռվարար արջուկը(անգլ.) ֆիլմը Internet Movie Database կայքում
«Կռվարար արջուկը» youtube կայքում
Ռոբերտ Աբելա

Ռոբերտ Աբելա  (մալթ.՝ Robert Abela, դեկտեմբերի 7, 1977(1977-12-07), Սիլեմա, Northern Harbour District, Մալթա), մալթացի իրավաբան և քաղաքական գործիչ։ Մալթայի վարչապետը 2020 թվականի հունվարի 13-ից։


== Կենսագրություն ==
Ծնվել է Մալթայի նախկին նախագահ Ջորջ Աբելայի և նրա կնոջ՝ Մարգարեթի ընտանիքում։
Աբելան իրավագիտություն է ուսումնասիրել Մալթայի համալսարանում, որտեղ հանդիպել է իր ապագա կնոջը՝ Լիդիային։ Նա աշխատել է Abela Advocates ընտանեկան իրավաբանական ընկերությունում, որը մասնագիտանում է աշխատանքային իրավունքի ոլորտում։
2017 թվականին ընտրվել է Ներկայացուցիչների պալատի անդամ։ Եղել է վարչապետ Ջոզեֆ Մուսկատի իրավաբանական խորհրդականը։
2008 թվականին նա ամուսնացել Է Լեյբորիստական կուսակցության գործադիր կոմիտեի քարտուղար Լիդիա Աբելի հետ։ 2012 թվականին ծնվել է նրանց դուստրը՝ Ջորջիա Մեյը։


== Ծանոթագրություններ ==


== Արտաքին հղումներ ==
«Hon. Robert Abela MP»։ parlament.mt (անգլերեն)։ Վերցված է 2020 թվականի հունվարի 13-ին
Muz-TV մրցանակաբաշխություն 2019

Մուզ-TV 2019-ը՝ 17-րդ ազգային երաժշտական մրցանակաբաշխությունը տեղի կունենա 2019 թվականի հունիսի 7-ին Մոսկվայի Մեգասպորտ սպորտի պալատում։ Մրցանակի ռեժիսորը կլինի Օլեգ Բոդնարչուկը, որը 2013 և 2014 թվականներին գլխավոր երաժշտական մրցանակի համար արդեն շոու է արել։


== Շոուի հաղորդավարները ==
2019 թվականի մարտի 4-ին տեղի ունեցավ Մուզ-ՏՎ 2019 մրցանակաբաշխության մամուլի նախաճաշը։ Մամուլի քննարկումից հետո մրցանակաբաշխության հաղորդավարներ ընտրվեցին Մաքսիմ Գալկինը, Միքայիլ Գալուստյանը և Ալեքսանդր Ռևվան։ 2019 թվականի ապրիլի 10-ին մամուլի ընթրիքի ժամանակ հայտարարվել է չորրորդ հաղորդավարի անունը։ Դա Լեռա Կուդրյավցևան է։ 2019 թվականի ապրիլի 30-ին հեռուստաալիքի եթերում նշվել է հինգերորդ հաղորդավարի անունը։ Դա Քսենյա Սոբչակն է։ Այսպիսով մրցանակաբաշխությունը կունենա հինգ հաղորդավար։


== Անցկացման վայրի փոփոխություն ==

Մուզ-ՏՎ մրցանակի ավանդական անցկացման վայրը 2003-2014 թվականներին և 2016-2018 թվականներին եղել է Մոսկվայի «Օլիմպիական» սպորտային համալիրը, սակայն այն պատճառով, որ մարզահամալիրը փակել են վերակառուցման համար, 2019 թվականի հունվարի 29-ին Մուզ-ՏՎ հեռուստաալիքի գլխավոր տնօրեն և Մուզ-ՏՎ մրցանակի տնօրեն Արման Դավլետյարովը հայտարարեց, որ 2019 թվականին պարգևատրման արարողությունը տեղի կունենա Մոսկվայի «Մեգասպորտ» սպորտի պալատում։


== Հավակնորդներ ==
Թեկնածուների անունները հայտարարվել են 2019 թվականի ապրիլի 10-ին՝ ժամը 18:00-ին, հեռուստաալիքի կայքում։


== Ծանոթագրություններ ==


== Արտաքին հղումներ ==
Մրցանակի պաշտոնական էջը
Թեկնածուների խումբը ՎԿ-ում
Ճուղուրեթի Սուրբ Աստվածածին եկեղեցի

Ճուղուրեթի Սուրբ Աստվածածին եկեղեցի (վրացական անվանումը՝ վրաց.՝ წმინდა ნინოს სახელობის ტაძარი Սուրբ Նինոյի տաճար), վրացականացված հայկական առաքելական եկեղեցի Վրաստանի մայրաքաղաք Թբիլիսիի հայաշատ Ճուղուրեթի շրջանում՝ Նինո Չխեիձեի 32 հասցեում։


== Պատմություն ==
Եկեղեցին կառուցվել է 1807 թվականին երևանցիներ Պապին և Յակոբ Քոչարովների (Քոչարյանների) կողմից։
Հայտնի է, որ 1853 թվականին եկեղեցում նորոգման աշխատանքներ են կատարվել, որի ժամանակ այն փակ է եղել։ Նո­րո­գու­մից հե­տո՝ մեկ տարի անց վե­րա­բաց­վել է։
Թիֆլիսում խորհրդային կարգերի հաստատումից հետո՝ մինչև 1928 թվականը եկեղեցին դժվարին պայմաններում դեռևս գործել է, կատարվել են ժամերգություններ, պսակադրության արարողություններ և այլն, որից հետո Վրացական ԽՍՀ-ի իշխանությունների կողմից փակվել։
Ճուղուրեթի Սուրբ Աստվածածին եկեղեցու մոտ՝ դեպի Սուրբ Կարապետի ձոր տանող հատվածում գտնվել է հայկական գերեզմանոց, որտեղ եղել է նաև Ամատունիների տոհմական գերեզմանատունը։ Այստեղ է թաղված եղել իշխան Ն.Ամատունին։ Տոհմական գերեզմանատանը նախքան եկեղեցու փակվելը դեռևս կանգնեցված էին 5-6 սև մարմարե և մոտ 10 գրանիտե տապանաքարեր։ 1928 թվականից աստիճանաբար տապանաքարերը անհետացան։ Գերեզմանատան տեղում հետագայում կառուցվեցին առանձնատներ։
Խորհր­դա­յին տա­րի­նե­րին ե­կե­ղե­ցին ծա­ռա­յել է նախ որ­պես պա­հեստ, ա­պա՝ ա­կումբ։
1980-ական թվականներից սկսվել է հայկական առաքելական եկեղեցու վրացականացման գործընթացը։


== Վրացականացում ==
Սուրբ Աստվածածին եկեղեցու վրացականացման գործընթացը սկսվել է դեռևս 1980-ական թվականների կեսերից։ 1984 թվականին եկեղեցու բակում թաղված Գևորգ Միրիմանյանցի արձանագիր շիրմաքարը տեղահան արվեց և բակից դուրս տարվեց։ 1989 թվականից եկեղեցու վերանորոգման պատրվակով սկսվեց հայկական հետքերի վերացումն ու վրացական խորհրդանիշերի տեղադրումը։ Արդեն 1991 թվականին վրացականացման նպատակով սկսված շինարարական աշխատանքներն ավարտվել էին և նույն թվականի հունվարի 26-ին Սուրբ Աստվածածին եկեղեցին Վրաստանի պատրիարք Իլիա 2-րդի կողմից վրաց ուղղափառ եկեղեցու ծեսով օծվեց Սուրբ Նինո անվամբ։ Օծման արարողությանը ներկա էր նաև Վրաստանի Գերագույն Խորհրդի նախագահ Զվիադ Գամսախուրդիան։ Նույն օրը եկեղեցում կատարվեց վրացական ծեսով առաջին պսակադրությունը։


== Ծանոթագրություններ ==
Հենրիկ Խաչատրյան

Հենրիկ Մկրտչի Խաչատրյան (մայիսի 22, 1938(1938-05-22), Լենինական, Հայկական ԽՍՀ, ԽՍՀՄ - օգոստոսի 6, 1998(1998-08-06), Երևան, Հայաստան), հայ իրավաբան։ Իրավաբանական գիտությունների դոկտոր (1998)։ Հայաստանի արդարադատության պետական խորհրդական (1997)։


== Գործունեություն ==
1990-1991 թվականներին եղել է ՀՀ գլխավոր դատախազի առաջին տեղակալ, 1991-1993 թվականներին՝ ՀՀ ԳԱԱ Փիլիսոփայության և իրավունքի ինստիտուտի, 1993-1996 թվականներին՝ ՀՀ ԱԺ իրավաբանության բաժնի վարիչ, 1996-1997 թվականներին՝ ՀՀ սահմանադրական դատարանի դատավոր, 1997-1998 թվականներին՝ ՀՀ գլխավոր դատախազ։ Աշխատանքները վերաբերում են պետական, սահմանադրական իրավունքի և մարդու իրավունքների պաշտպանության հիմնախնդիրներին։


== Անդամակցություն ==
ՌԴ տնտեսագիտության, ֆինանսների և իրավունքի ակադեմիայի անդամ (1995)։


== Մահ ==
1998 թվականին Երևանում սպանվել է իր աշխատատեղում՝ դեռևս չբացահայտված հանգամանքներում։


== Երկեր ==
Սահմանադրական վերահսկողություն և սահմանադրական դատարան, Ե., 1993:
Իշխանությունների տարանջատում և պառլամենտարիզմ, Ե., 1994:
Հայաստանի Հանրապետության առաջին սահմանադրությունը, Ե., 1997:
Սահմանադրությունը և կոնստիտուցիոնալիզմի հիմնահարցերը, Ե., 1998:
Ամերիկայի Միացյալ Նահանգների սահմանադրությունը, Խաչատրյան Հենրիկ Մկրտիչի, Համբարձումյան Ն. Ս., Ե., 1991:
Հայկական ԽՍՀ պետական իշխանության գերագույն ներկայացուցչական մարմինը, Խաչատրյան Հենրիկ, Մաթոսյան Ջիվան, Ե., 1975.:


== Ծանոթագրություններ ==


== Արտաքին հղումներ ==
Ռետրո P.S. 1998 թվական, Հենրիկ Խաչատրյան
Կասպի շրջան

Կասպի շրջան (վրաց.՝ კასპის მუნიციპალიტეტი՝ կասպիս մունիցիպալիտետի), 2-րդ մակարդակի վարչական միավոր է Վրաստանում։ Մտնում է Շիդա Քարթլի երկրամասի (մխարեյի) կազմի մեջ։ Վարչական կենտրոնը Կասպ քաղաքն է։
Գոյանդիրա

Գոյանդիրա (պորտ.՝ Goiandira)՝ համայնք Բրազիլիայում, մտնում է Գոյաս նահանգի մեջ։ Մի մաս է կազմում Գոյաս նահանգի հարավային մարզը։ Մտնում է տնտեսական կարգավիճակ ունեցող Կատալանի գավառի մեջ։ Բնակչությունը կազմում է 4 716 մարդ, ըստ 2006 թվականի տվյալների։ Տարածքը կազմում է 560,707 կմ2։ Բնակչության խտությունը՝ 8,3 մարդ/կմ²։


== Վիճակագրություն ==
Համախառն ներքին արտադրանքը կազմել է 27 070 373,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 5 631,45 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,765
Սան Մարինոյի դրոշ

Սան Մարինոյի դրոշը ընդունվել է 1862 թ. ապրիլի 16-ին։ Սան Մարինոյի դրոշը իրենից ներկայացնում է ուղղանկյուն պաստառ երկու սպիտակ և երկնագույն գույնի հորիզոնական երկու շերտերով, լայնքի և երկայնքի 3։4 հարաբերակցությամբ։
Դանիել Էնթին

Դանիել Էնթին (անգլ.՝ Daniel Entin, ապրիլի 27, 1927(1927-04-27), Նյու Յորք, Նյու Յորք, ԱՄՆ - հունվարի 18, 2017(2017-01-18), Նյու Յորք, Նյու Յորք, ԱՄՆ), ամերիկացի թանգարանի աշխատակից, Ռերիխովյան շարժման գործուն անդամ։ Նիկոլայ Ռերիխի թանգարանի պատվավոր տնօրեն։ Նիկոլայ Ռերիխի անվան միջազգային մրցանակի դափնեկիր (2004)։


== Կենսագրություն ==
Ծնվել է 20-րդ դարասկզբին Ամերիկա ժամանած ռուսաստանաբնակ գաղթականների ընտանիքում։ Ավարտելով համալսարանը՝ աշխատել է որպես լուսանկարիչ առևտրային կազմակերպություններում և ամսագրերում։ Հետաքրքրվել է ժամանակակից արվեստով։ 1970-ական թվականների սկզբին համագործակցել է Նյու Յորքի Նիկոլայ Ռերիխի թանգարանի հետ, եղել է Խորհրդի անդամ։ 1983-2016 թվականներին զբաղեցրել է Նիկոլայ Ռերիխի թանգարանի տնօրենի պաշտոնը, շարունակել է հիմնադիրների ավանդույթները։ Միևնույն ժամանակ, հավաքածուն ավելի ամբողջական և ներկայանալի դարձնելու համար կիրառել է նորարարական մեթոդներ։
Ռերիխյան թեմայով հոդվածների հեղինակ է։ Բազմիցս այցելել է Ռուսաստան, մասնակցել է միջազգային կոնֆերացիաների, եղել է գրքերի, ֆիլմերի խորհրդատու, «Вестник Ариаварты», «Դելֆիս» ամսագրերի խմբագրական խորհրդի անդամ։ Ակտիվորեն նպաստել է ռերիխովյան փիլիսոփայական, գրական և էպիստոլյար ժառանգության նյութերի հրապարակմանը։
2004 թվականին պարգևատրվել է Նիկոլայ Ռերիխի անվան միջազգային մրցանակով՝ «ռերիխովյան ժառանգության պահպանման և Ամերիկայի Միացյալ Նահանգներում ռերիխյան թանգարանային ավանդույթների շարունակականության համար»։


== Ծանոթագրություններ ==


== Արտաքին հղումներ ==
Музей Рериха в Нью-Йорке // Музеи мира
Лосюков А. П. Президент Национального рериховского комитета, Чрезвычайный и Полномочный Посол Российской Федерации В память о Данииле Энтине (1927—2017) // Сайт Оргкомитета по созданию «Национального рериховского комитета".
Светлой памяти Даниэла Энтина Archived 2020-02-04 at the Wayback Machine. // МО «Звезды Гор»
Canal 9 (Արգենտինա)

Canal 9, արգենտինական հեռուստաընկերություն։ Հեռարձակումը սկսել է 1960 թվականի հունիսի 9-ից (Արգենտինայի անկախության օրը)։ Հեռուստաալիքը ներկայացնում է հեռուստասերիալներ, թոկ-շոուներ, լրատվական թողարկումներ, ժամանցային հաղորդումներ և ֆիլմեր։ Ալիքի բաժինը Արգենտինայի հեռուստաշուկայում կազմում է 4,8% (2011 թ.)։


== Արտաքին հղումներ ==
Պաշտոնական կայք Archived 2015-07-06 at the Wayback Machine. (իսպ.)
Պատկերանիշեր (իսպ.)
Բրասակ (Արյեժի գավառ)

Բրասակ (ֆր.՝ Brassac), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Ֆուա Ռուրալ կանտոնի կազմի մեջ (Ֆուա շրջան)։ 
Համայնքի INSEE կոդ՝ 09066։


== Բնակչություն ==
Համայնքի բնակչությունը 2008 թվականին կազմում էր 626 մարդ։


== Տնտեսություն ==
2007 թվականի տվյալներով 418 աշխատունակ տարիքի մարդկանցից (15-64 տարեկան) 300-ը տնտեսապես ակտիվ էին, 118-ը անգործունակ (ակտիվության ցուցանիշը 71,8 %, 1999 թվականին եղել է՝ 72,8 %)։ 300 աշխատունակ բնակիչներից 271-ը աշխատում էին (148 տղամարդ և 123 կին), անաշխատանք էին 29-ը (13 տղամարդ և 16 կին)։ 118 անգործունակ մարդկանցից 30-ը աշակերտներ կամ ուսանողներ են, 60-ը թոշակառու, 28-ը անաշխատունակ էին այլ պատճառներով։


== Տեսարժան վայրեր ==
Բրասակի եկեղեցի
Լը Պիկու գագաթ
Լեգրիյու ձոր


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Բրասակ» (ֆրանսերեն)։ Արխիվացված օրիգինալից 2012-05-24-ին։ Վերցված է 2012-2-26 
«Բրասակ» (ֆրանսերեն)։ cassini.ehess.fr։ Արխիվացված է օրիգինալից 2013-02-04-ին։ Վերցված է 2013-01-26
Յանիս Ռոզենթալ

Յանիս Միխայլովիչ Ռոզենթալ (մարտի 6 (18), 1866 կամ մարտի 18, 1866(1866-03-18), Սալդուս, Լատվիա - դեկտեմբերի 13 (26), 1916 կամ դեկտեմբերի 26, 1916(1916-12-26), Հելսինկի, Ռուսական կայսրություն), լատիշ անվանի նկարիչ, կերպարվեստի լատիշական դպրոցի հիմնադիրներից։


== Կենսագրություն ==
1888-1894 թթ. սովորել է Պետերբուրգի Գեղարվեստի ակադեմիայում, Վլադիմիր Մակովսկու մոտ, եղել է լատիշ նկարիչների պետերբուրգյան «Ռուկիս» խմբակի անդամ («Rūķis»)։ 1901-1915 թթ. ստեղծագործել է Լատվիայում։ Ռոզենթալի ստեղծագործությունները («Պատարագից հետո», 1894 թ., «Վերադառնում են գերեզմանատնից», 1895 թ. «Վերադառնում են աշխատանքից», 1903 թ.) մոտ են էցերեղվիժնիկների գործերին և հավաստիորեն պատկերում են լատիշ ժողովրդի աշխատանքն ու կենցաղը։ Ռոզենթալը լատիշ, գեղանկարչությունում առաջինն արտահայտեց իր ժամանակի գյուղի դասակարգային շերտավորումը։ Ստեղծել է նաև ժամանակակիցների մի շարք արտահայտիչ դիմանկարներ («Պ․ Ֆեդդեր» 1901 թ., նշված գործերը՝ Լատվիական ԽՍՀ գեղարվեստական թանգարան, Ռիգա)։


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Skulme U., Lapinš А. Janis Rosentals, Riga, 1954
Кончина художника Яна Розенталя // Новое время. 1916. 16 декабря
Похороны Яна Розенталя // Новое время. 1916. 23 декабря


== Արտաքին հղումներ ==
Янис Розенталс на сайте галереи классического искусства
Janis Rozentāls(անգլ.)
Janis Rozentāls (1866—1916)(լատիշերեն)Галерея картин
Օրբելիների կոդը

«Օրբելիների կոդը», հայ-ռուսական վավերագրական ֆիլմ հայտնի գիտնականների տոհմի, հայկական Օրբելիների ընտանիքի մասին։ Ֆիլմի պրեմիերան կայացել է 2012 թվականի մարտի 12-ին:


== Պատմություն ==
Ֆիլմը նկարահանել են Աշոտ Ջազոյանը և Վիկտորյա Գրուդինսկայան` Հայաստանի մշակույթի նախարարության, Realjet կինոընկերության և «4 формата» պրոդյուսերական կենտրոնի աջակցությամբ: Ֆիլմը նկարահանվել է 7 ամսում։ Նկարահանվել է Վրաստանի, Հայաստանի և Ռուսաստանի տարածքում։ Ֆիլմի պրեմիերան կայացել է 2012 թվականի մարտի 12-ին Մոսկվայում, «Ռոլան» կինոթատրոնում։


== Սյուժե ==
Ֆիլմը Օրբելի հայտնի եղբայրների մասին է, որոնք գիտության և մշակույթի նշանավոր գործիչներ էին, որոնցից ամեն մեկն ընտրել է գիտության իր ճյուղը։ Ֆիլմը պատմում է նաև գիտության և մշակույթի ոլորտում հայ-ռուսական համագորցակցությանն ուղղված նրանց ավանդի մասին։ Ավագ եղբայրը՝ Ռուբեն Օրբելին, եղել է պրոֆեսոր, ԽՍՀՄ-ում ստորջրյա հնագիտության հիմնադիրը։ Միջնեկը՝ Լևոն Օրբելին, եղել է էվոլյուցիոն ֆիզիոլոգիայի ուսմունքի ստեղծողներից մեկը, ակադեմիկոս, Խորհրդային Միության գիտությունների ակադեմիայի փոխնախագահ։ Կրտսեր եղբայրը՝ Հովսեփ Օրբելին, մոտ քսան տարի եղել է Էրմիտաժի ղեկավարը, հիմնադրել է Հայաստանի Գիտությունների ակադեմիան և եղել նրա առաջին նախագահը:


== Ծանոթագրություններ ==
Հարք

Հարքը Մեծ Հայքի Տուրուբերան նահանգում գավառ է, կենտրոնը՝ Կոփ։ Տարածվում էր Արածանի գետի վերին հովտում, Տարոն, Վարաժնունիք, Ապահունիք և Բզնունիք գավառների միջև։ Հարքի մասին տեղեկությունները սակավ ու կցկտուր են։
Մար Աբաս Կատինա պատմիչը Հարք և նրա Հայկաշեն դաստակերտը համարում է հայոց անվանադիր նախնի Հայկի բնակության սկզբնատեղը։ Ըստ այդ ավանդական պատմության, Հայկը Հարքը ժառանգություն է թողել որդիներից Մանավազին, որն իր անունով հիմնել է Մանավազակերտ բերդաքաղաքը։ Մինչև IV դարը Հարքը ժառանգաբար տիրել են Մանավազյանները։ Նրանց իշխանանիստ կենտրոնն էր Մանազկերտը։
Մանավազյան նախարարության բնաջնջումից հետո Արշակունի Խոսրով Բ Կոտակ թագավորը Հարքը պարգևել է Աղբիանոսյաններին, որոնք Մանազկերտը դարձրել են եպիսկոսանիստ կենտրոն․ մանազկերտցի Աղբիանոսյան եպիսկոպոսներից վեցը IV-V դարերում դարձել են կաթողիկոս։ Ներսեսի «Վարքում» հիշվում է Հարքեանք նախարարությունը։
Հարքի հնագույն բնակավայրերից է Հերյանը, որտեղ ըստ Ստեփաննոս Տարոնեցու ծնվել է հայ ականավոր իմաստասեր Դավիթ Անհաղթը։ Նույն պատմիչը Հարքի Եղեգակ գյուղը հիշատակվում է որպես Սահակ Բ կաթողիկոս (534-539) ծննդավայրը։ Արիստակես Լաստիվերցին հիշատակում է Հարքի Մանկագոմ, Գյուղք և Ագարակք ավանագյուղերը։ XI դարի սկզբին Հարքը հիշատակվում է որպես Թոնդրակյան շարժմանկենտրոն։ Այժմ Հարքը տրոհված է թուրքական Բուլանըկ և Մանազկերտ գավառների միջև։
Հարք գավառի տարածքը մոտավորապես համապատասխանում է Թուրքիայի Մուշի մարզի Բուլանիք շրջանին։
Մոլինարա

Մոլինարա (իտալերեն՝ Molinara), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 1946 մարդ, բնակչության խտությունը կազմում է 81 մարդ/կմ²։ Զբաղեցնում է 24 կմ² մակերես տարածք։ Փոստային ինդեքս՝ 0824, հեռախոսային կոդ՝ 82020։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Անրի Ֆանտեն Լատուր

Անրի Ֆանտեն Լատուր (ֆր.՝ Henri Fantin-Latour հունվարի 25, 1836(1836-01-25)[…], Գրենոբլ, Իզեր, Ֆրանսիա - օգոստոսի 25, 1904(1904-08-25)[…], Բյուրե, Օրն, Ֆրանսիա), ֆրանսիացի նկարիչ, վիմագրող։


=== Կենսագրություն ===
Անրիի մայրը՝ Ելենա Նայդենովան (1814 Օրյոլ - 1867 Փարիզ) եղել է գծանկարիչ Ելենա Ալեքսեևնայի (1787-1869) որդեգրած դուստրը։ Անրին ուներ երկու քույր՝ Նատալին (1838-1903) և Մարի-Լուիզ-Էլենը (1837-1901)՝ Վասիլի Իվանովիչ Յանովսկու կինը։
Նկարչության առաջին ուսուցիչը եղել է հայրը՝ Թեոդոր Ֆանտեն-Լատուրը, այնուհետև Օրաս Լեկոկ դե Բուաբոդրանը։ 1854 թվականից Ֆանտեն-Լատուրը սովորել է Փարիզի Գեղեցիկ արվեստների ազգային բարձրագույն դպրոցում։ 1859 թվականին նա ծանոթացել է Գյուստավ Կուրբեի հետ, որի արվեստանոցում նա աշխատել է երկու տարի։ 1863 թվականից նա արդեն դասվում  էր այն նկարիչների շարքին, որոնց աշխատանքները ցուցադրվում էին Մերժվածների սալոնում և Փարիզյան սալոնում։
Չնայած նրա ժամանակակիցները իմպրեսիոնիստներ էին, սակայն նա  հավատարիմ մնաց ռեալիզմի գաղափարներին։ 
Ֆանտեն-Լատուրը հայտնի է իր գունեղ նատյուրմորտներով և խմբակային դիմանկարներով, որտեղ պատկերում էր այդ տարիներին հայտնի ֆրանսիացի գրողներին, նկարիչներին և իր ընկերներին։ Նրան են պատկանում «Դելակրուայի հիշատակին», «Բատինյոլեի արվեստանոցում», «Սեղանի անկյունը» ստեղծագործությունները։
Իր դերն է  ունեցել  սիմվոլիզմի զարգացման մեջ։ Միաժամանակ նա հայտնի է նաև որպես վիմագրող։
1876 թվականին ամուսնացել է նկարիչ Վիկտորիա Դյուբուրժի հետ։ Դրանից հետո նա ամառները անց է կացրել կնոջ հետ Նորմանդիայում, որտեղ էլ մահացել է 1904 թվականին։ Ֆանտեն-Լատուրի աճյունը ամփոփված է Մոնպարնասի գերեզմանատանը։


=== Պատկերասրահ ===

		
		
		


== Ծանոթագրություններ ==


== Արտաքին հղումներ ==
Анри Фантен-Лату
Բուրալի (գյուղ, Կալտասինսկի շրջան)

Անվան այլ կիրառումների համար տե՛ս՝ ԲուրալիԲուրալի (ռուս.՝ Буралы, բաշկիրերեն՝ Буралы), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 66 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարախանբեկլու (այլ կիրառումներ)

Կարախանբեկլու (Կարախանբեյլի) կարող է նշանակել՝


== Ադրբեջան ==
Կարախանբեկլու — գյուղ Ադրբեջանական Հանրապետության Բաբեկի շրջանում։
Կարախանբեկլու — գյուղ Ադրբեջանական Հանրապետության Հադրութի շրջանում։
Սոմինո (գյուղ, Բոկսիտոգորսկի շրջան)

Սոմինո (ռուս.՝ Сомино), գյուղ Ռուսաստանի Լենինգրադի մարզի Բոկսիտոգորսկի շրջանի կազմում։
Բնակչությունը 2007 թվականին գրանցված տվյալներով կազմում էր 389 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լակշմիի բարձրավանդակ

Լակշմիի բարձրավանդակ, Վեներա մոլորակի Իշտարի երկրում գտնվող բարձրավանդակ է, 68°36′ հս․. լ. 339°18′ ավ. ե.68,6° с. ш. 339,3° в. д.﻿ / 68.6; 339.3 կոորդինատներում։ Անվանվել է հնդկական Լակշմի աստվածուհու պատվին։
Բարձրավանդակի չափերն են՝ 37 × 80 կմ, այն մոտավորապես գտնվում է 3,5 կմ բարձրության վրա միջին մոլորակի մակերևույթից։ Այն շրջապատված է Վեներայի չորս գլխավոր լեռնաշղթաներով՝ արևելքում - Մաքսվելի լեռները, հյուսիսում - Ֆրեյայի լեռները, արևմուտքում - Ակնայի լեռները և հարավում - Դանույի լեռները։
Լակշմիի բարձրավանդակը ունի զգալիորեն դեֆորմացված ռելիեֆ, որի հարավային մասում գտնվող մի մասը ցույց է տրված լուսանկարի ներքևի մասում, և անվանվել է Կլոթոյի տեսերա։
Լակշմիի դաշտերը կազմված են մուգ (ռադիո դիտարկումների ժամանակ), հոմոգեն, հարթ լավային հոսքերից։


== Ծանոթագրություններ ==
Նովոմուսինո (այլ կիրառումներ)

Նովոմուսինո, կարող է վերաբերել՝

Նովոմուսինո - գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Նովոմուսինո - գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Նովոմուսինո - գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Նովոմուսինո - գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Ֆթալաթթու

Ֆթալաթթուներ, բենզոլերկ-կարբոնաթթուներ, արոմատիկ երկկարբոնաթթուներ՝ С6Н4 (СОOH)2։
Հայտնի են օրթո- (կամ պարզապես ֆթալաթթու), մետա- (իզոֆթալաթթու) և պարա- (տերեֆթաալաթթու) ֆթալաթթուներ։ Անգույն բյուրեղներ են, հալվում են համապատասխանաբար՝ 200 (քայքայումով), 348 և 425 °C-ում (փակ մազանոթում)։
Ֆթալաթթուներն ստացվում է կատալիզատորների ներկայությամբ՝ ծխացող H2ՏՕ4-ով կամ օդի Օ2-ով նավթալինի օքսիդացմամբ։ Աղերն ու եթերները կոչվում են ֆթալատներ։ Կիրառական նշանակություն ունեն С6Н4 (СОOH)2 տիպի էսթերները, որոնք դժվարաեռ հեղուկներ են, օգտագործվում են որպես պոլիմերների պլաստիֆիկատորներ, մանոմետրի հեղուկ, որոշները՝ ներկանյութերի արտադրության մեջ։
Կիրառվում են օրթո-ֆթալաթթուների պոլիէսթերային, օրինակ, գլիֆթալային (գլիցերինի հետ) և պենտաֆթալային (պենտաէրիտրիտի հետ) խեժերը։ Իզոֆթալաթթվի աղերն ու եթերները կոչվում են իզոֆթալատներ։


== Ծանոթագրություններ ==
Սեռա դի Սկոպամենե

Սեռա դի Սկոպամենե (ֆր.՝ Serra-di-Scopamène), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տալոնո Սկոպամենե կանտոնի Սարտեն շրջանի կազմի մեջ։ 
Համայնքի INSEE կոդ՝ 2A278։


== Բնակչություն ==
Համայնքի բնակչությունը 2008 թվականին կազմում էր 108 մարդ։


== Տնտեսություն ==
2007 թվականի տվյալներով 65 աշխատունակ տարիքի մարդկանցից (15-64 տարեկան) 50-ը տնտեսապես ակտիվ էին, 15-ը անգործունակ (ակտիվության ցուցանիշը 76,9 %, 1999 թվականին եղել է՝ 63,2 %)։ 50 աշխատունակ բնակիչներից 38-ը աշխատում էին (22 տղամարդ և 16 կին), անաշխատանք էին 12-ը (7 տղամարդ և 5 կին)։ 15 անգործունակ մարդկանցից 4-ը աշակերտներ կամ ուսանողներ են, 1-ը թոշակառու, 10-ը անաշխատունակ էին այլ պատճառներով։
2008 թվականին կոմունայում հաշվվել են 62 հարկատու տնտեսություններ, որտեղ ապրել է 97 մարդ։ Միջին եկամուտը մեկ մարդու հաշվով կազմել է 12 444 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սերա դի Սկոպամենե» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-10 
«Սերա դի Սկոպամենե» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-10
Կարաբուդախկենտ

Կարաբուդախկենտ (ռուս.՝ Карабудахкент), գյուղ Ռուսաստանի Դաղստան հանրապետության Կարաբուդախկենտսկի շրջանի կազմում։
Բնակչությունը 2010 թվականին գրանցված տվյալներով կազմում էր 15356 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շտանդարտ զբոսանավը (Ֆաբերժեի ձու)

«Շտանդարտ զբոսանավը» (ռուս.՝ Яхта «Штандарт»), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1909 թվականին Նիկոլայ II կայսեր պատվերով։ Ոսկերչական ձուն Նիկոլայը Զատկի տոնին նվիրել է կնոջը՝ կայսրուհի Ալեքսանդրա Ֆեոդորովնային։
Այսօր «Շտանդարտ զբոսանավը» կայսերական ոսկերչական ձուն պահպանվում և ցուցադրվում է Կրեմլի զինապալատում (Մոսկվա, Ռուսաստանի Դաշնություն) և համարվում է այն բացառիկ ձվերից, որոնք երբեք չեն լքել Ռուսաստանի սահմանները։


== Դիզայն ==
«Շտանդարտ զբոսանավը» կայսերական ոսկերչական ձուն պատրաստված է լեռնային բյուրեղապակուց։ Այն երիզված է ոսկուց պատրաստված երիզով, որի վրա գրված է հետևյալ նախադասությունը՝  «Штандарт 1909» (Շտանդարտ 1909)։ Ոսկերչական ձուն ստեղծելու ժամանակ կիրառվել են հետևյալ նյութերը՝ կանաչ էմալ, մարգարիտ, ադամանդ, լազուրիտ, ոսկի, արծաթ, պլատին։ Ձուն տակդիրի վրա տեղադրված է հորիզոնական դիրքով։


== Անակնկալ ==
«Շտանդարտ զբոսանավը» կայսերական ոսկերչական ձվի անակնկալը «Շտանդարտ» զբոսանավն է՝ կառուցված 1895 թվականին Ալեքսանդր III կայսեր պատվերով։ Զբոսանավի մանրակերտը պատրաստված է ոսկուց և պլատինից։ Կրկնօրինակն արված է խիստ մանրամասնությամբ՝ ընդհուպ մինչև ղեկանիվը, թնդանոթները, խարիսխը, մակույկները, ճոպանները։


== Պատմություն ==
Նիկոլայ II կայսրը «Շտանդարտ զբոսանավը» կայսերական ոսկերչական ձուն նվիրել է կնոջը՝ Ալեքսանդրա Ֆեոդորովնային՝ 1909 թվականին՝ Զատկի տոնին։ Այն ստեղծվել է որպես հիշատակ՝ զբոսանավում անցկացրած երջանիկ օրերի մասին։
1917 թվականի Ռուսական հեղափոխության ժամանակ հեղափոխականները հափշտակեցին կայսերական ձվերի հավաքածուն և ուղարկեցին Կրեմլի զինապալատ։ Այդ օրվանից ցայսօր «Շտանդարտ զբոսանավը» ոսկերչական ձուն պահպանվում և ցուցադրվում է Կրեմլի զինապալատում և համարվում է այն հազվագյուտ ձվերից, որոնք երբեք չեն լքել Ռուսաստանի սահմանները։


== Տես նաև ==
Ֆաբերժեի ձվեր


== Ծանոթագրություններ ==


== Գրականություն ==
Faber, Toby. Faberge's Eggs: The Extraordinary Story of the Masterpieces That Outlived an Empire. Random House (2008) 1-4000-6550-X
Forbes, Christopher and Johann Georg Prinz von Hohenzollern. FABERGE; The Imperial Eggs. Prestel (1990). ASIN B000YA9GOM
Lowes, Will. Fabergé Eggs: A Retrospective Encyclopedia. Scarecrow Press (2001) 0-8108-3946-6
Snowman, A Kenneth. Carl Faberge: Goldsmith to the Imperial Court of Russia. Gramercy (1988) 0-517-40502-4


== Արտաքին հղումներ ==
Яйцо пасхальное с моделью яхты «Штандарт» на kreml.ru
Description at wintraecken.nl
Կայսերական ձվերը Կրեմլում
Աստերոիդների ցանկ (56901-57000)

Աստերոիդների ցանկ (56801-56900)  • Աստերոիդների ցանկ  • Աստերոիդների ցանկ (57001-57100)
 Աստերոիդների ցանկ (56801-56900)  • Աստերոիդների ցանկ  • Աստերոիդների ցանկ (57001-57100)


== Աղբյուր ==
«Discovery Circumstances: Numbered Minor Planets (55001)-(60000)»։ www.minorplanetcenter.net
(6996) Էլվինսլեբեն

(6996) Էլվինսլեբեն (անգլ.՝ Alvensleben), աստերոիդ աստերոիդների գոտու արտաքին մասում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,435992 ա. մ., առավելագույնը մոտենում է 3,1026 ա. մ. հեռավորության վրա և հեռանում 3,7694 ա. մ.։ Արեգակի շուրջ մեկ ամբողջական պտույտ է կատարում 2326,36 երկրային օրվա ընթացքում, իր ուղեծրով շարժվելով միջինում 0,154748 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6996) Էլվինսլեբեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շապադա դաս Մեսաս ազգային պարկ

Շապադա դաս Մեսաս ազգային պարկ (պորտ.՝ Parque Nacional da Chapada das Mesas), ազգային պարկ Մարանյան նահանգում, Բրազիլիա։ Այն ստեղծվել է, որպեսզի պահպանի տարածաշրջանի սերրադո բուսականությունը և որպես արգելապատնեշ` գյուղատնտեսության առաջընթացին։


== Տեղագրություն ==
Պարկն ունի 159952 հա տարածք և գտնվում է Սերրադո բիոմում։ Ստեղծվել է 2005 թվականի դեկտեմբերի 12-ին և կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Պարկն ընկած է Ռիաշան, Էստրեյտու ու Կարոլինա մունիցիպալիտետներում՝ Մարանյան նահանգում։
Տարեկան տեղումների միջին քանակը 1400 մմ է։ Ջերմաստիճանը տատանվում է 15-ից մինչև 39 °C, իսկ միջինը՝ 26 °C է։ Ամենաբարձր կետը ծովի մակարդակից գտնվում է 700 մետր բարձրության վրա։ Բուսականություն հատկանշական է սերրադոյին, սակայն պարկն ընդգրկում է նաև բաց խոտածածկ շրջաններ։ Տարածքում կան նաև բլուրներ և սարահարթեր։ Հիմնական գետերն են Ֆարինյան, որը գտնվում է պարկի հյուսիսային հատվածում և Իտապեկուրուն, ինչն էլ տեղակայված է հարավային մասում։ Դրանք սնվում են ազգային պարկի շատ աղբյուրներից և վտակներից։
Պարկը գտնվում է Շապադա դաս Մեսաս տարածաշրջանում, որն ունի զբոսաշրջիկների զգալի ներուժ՝ պայմանավորված հաճելի կլիմայով, ավազաքարային ժայռերով (որոնք ունեն հարուստ ժայռապատկերներ), շատ ջրվեժներով և այլ գրավչություններով։ Դրանց մեծ մասը գտնվում են այն շրջաններում, որտեղ շրջակա միջավայրը փոփոխվել է, կամ, որոնք ունեն խոշոր բնակչություն։ Երկու տարի առաջ պարկի ներսում հիմնական զբոսաշրջային վայրեր եղել են Սան Ռոման և Պրատա ջրվեժները։ Ազգային պարկը բաց չէ այցելուների համար։


== Պահպանություն ==
Որպես ազգային պարկ նրա հիմնական նպատակներն են բնական էկոհամակարգերի պահպանությունը, ինչը թույլ կտա իրականացնել գիտական հետազոտություններ, կրթական գործունեություն, բացօթյա հանգիստ և էկոտուրիզմ։ Այն նաև պարունակում է ավելի քան 400 կարևոր ջրային ուղիներ։ Պաշտպանված տեսակներից են օնցիլլան (Leopardus tigrinus), օցելոտը (Leopardus pardalis), պուման (Puma concolor), հսկա մրջնակերը (Myrmecophaga tridactyla) և Չակո արծիվը (Buteogallus coronatus)։


== Պատկերասրահ ==

		
		
		


== Ծանոթագրություններ ==


== Աղբյուրներ ==
 (portuguese) Parque Nacional da Chapada das Mesas, Chico Mendes Institute for Biodiversity Conservation, արխիվացված  օրիգինալից 2016-04-06-ին, https://web.archive.org/web/20160406121111/http://www.icmbio.gov.br/portal/biodiversidade/unidades-de-conservacao/biomas-brasileiros/cerrado/unidades-de-conservacao-cerrado/2079-parna-da-chapada-das-mesas.html, վերցված է 2016-05-01 
 (portuguese) Unidade de Conservação: Parque Nacional da Chapada das Mesas, MMA: Ministério do Meio Ambiente, http://sistemas.mma.gov.br/cnuc/index.php?ido=relatorioparametrizado.exibeRelatorio&relatorioPadrao=true&idUc=272, վերցված է 2016-05-01
Այծից

Այծից, լեռ Հայաստանի Սյունիքի մարզում, Զանգեզուրի լեռնահամակարգի հյուսիսային մասում, Որոտան գետի աջափևյակում, Սպանդարյան գյուղից 2 կմ հարավ-արևմուտք։ Բարծրություն 2342 մ։


== Ծանոթագրություններ ==
Բանոն (համայնք)

Անվան այլ կիրառումների համար տե՛ս՝ Բանոն (այլ կիրառումներ)Բանոն (ֆր.՝ Banon), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպերի գավառում։ Մտնում է Ալոս Կոլմար կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04018։


== Բնակչություն ==
Համայնքի բնակչությունը 2008 թվականին կազմում էր 695 մարդ։


== Կլիմա ==


== Տնտեսություն ==
2007 թվականի տվյալներով 635 աշխատունակ տարիքի մարդկանցից (15-64 տարեկան) 448-ը տնտեսապես ակտիվ էին, 187-ը անգործ (ակտիվության ցուցանիշը 70,6 %, 1999 թվականին եղել է՝ 70,9 %)։ 448 աշխատունակ բնակիչներից 396-ը աշխատում էին (223 տղամարդ և 173 կին), անաշխատանք էին 52-ը (24 տղամարդ և 28 կին)։ 187 անգործ մարդկանցից 56-ը աշակերտներ կամ ուսանողներ են, 62-ը թոշակառու, 69-ը չէին աշխատում այլ պատճառներով։


== Տեսարժան վայրեր ==
Պաշտպանական պարիսպներ ր դարպասներ, համապատասխանաբար XV և XIV դարեր
Սեն Մարկ ռոմանական ծխական եկեղեցի (1652 թվական)
Սեն Ժյուստ է Նոտր Դամ դը Անժ ծխական եկեղեցի (1909—1911 թվականներ), որն ունի նաև զանգակատուն
Ժամատներ՝ Նոտր Դամ դը Անժ (XIII դար), Նոտր Դամ դյու Սեկուր (1769 թվական), Սեն Մարկ


== Պատկերասրահ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Բանոն» (ֆրանսերեն)։ Արխիվացված օրիգինալից 2012-10-01-ին։ Վերցված է 2012-8-8 
«Բանոն» (ֆրանսերեն)։ cassini.ehess.fr։ Արխիվացված օրիգինալից 2013-01-13-ին։ Վերցված է 2013-01-10
Սան Մարտինո դել Լագո

Սան Մարտինո դել Լագո (իտալերեն՝ San Martino del Lago), կոմունա Իտալիայում, Լոմբարդիա մարզի Կրեմոնա գավառում։ Բնակչությունը հասնում է 476 մարդու, 2008 թվականի մարդահամարի տվյալների համաձայն։ Խտություն կազմում է 48 մարդ/կմ²։ Տարածքը կազմում է 10 կմ²։ Հեռախոսային կոդն է 0375, իսկ փոստային ինդեքսը՝ 26040։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար։ 0375 95144
Էլեկտրոնային հասցե։ comune.sanmartino@unionemunicipia.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Տրուդոլյուբովկա (գյուղ, Բառի շրջան)

Անվան այլ կիրառումների համար տե՛ս՝ ՏրուդոլյուբովկաՏրուդոլյուբովկա (ուկրաիներեն՝ Трудолюбівка), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Տրուդոլյուբովկա գյուղում բնակվում էր 249 մարդ։ Բնակավայրը զբաղեցնում է 12,76 կմ² տարածք։ Բնակչության խտությունը կազմում էր 19,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեմինգեն

Մեմինգեն  (գերմ.՝ Memmingen), քաղաք Գերմանիայում։ Գտնվում է Բավարիա երկրամասում։ Ենթարկվում է Շվաբիա վարչական շրջանին։ Բնակչությունը կազմում է 41 025 մարդ (դեկտեմբերի 31, 2010)։ Զբաղեցնում է 70,17 կմ² մակերես։ Պաշտոնական կոդ՝ 09 7 64 000։
Քաղաքը բաժանված է 7 քաղաքային շրջանի։ Քաղաքի արևելյան հատվածից 4 կմ հեռավորության վրա գտնվում է նույնանուն օդանավակայանը։


== Քույր քաղաքներ ==
Գլենդեյլ,  ԱՄՆ, 1976
Տերամո (նահանգ),  Իտալիա, 1981
Տերամո,  Իտալիա, 1981
Օշ,  Ֆրանսիա, 1990
Լյուտեշդատ Այսլեբեն,  Գերմանիա, 1990
Կիրյատ Շմոնա,  Իսրայել, 2009
Կարատաշ,  Թուրքիա, 2009
Լիտցելսդորֆ,  Թուրքիա, 2009
Չեռնիգով,  Ուկրաինա, 2009


== Հայտնի մարդիկ ==
Վալտեր Բերնհարդ (1430—1504) — գերմանացի հայտնի աստագետ
Հոմել Յոհան (1518—1562) — немецкий математик и астроном.
Շտրիգել Բերնհարդ (մոտ 1460—1528) — գերմանացի նկարիչ, շվաբական դպրոցի ներկայացուցիչ
Շտրիգել Իվո (1430—1516) — գերմանացի նկարիչ, ճարտարապետ Վաղ Վերածննդի դարաշրջանից
Շտրիգել Հանս Կրտսեր (1450—1479) — գերմանացի նկարիչ


== Պատկերասրահ ==

		
		
		
		
		
		


== Ծանոթագրություններ ==
Գրիգորի Գորին

Գրիգորի Իզրայելի Գորին(իսկական ազգանունը - Օֆշտեյն, (մարտի 12, 1940(1940-03-12), Մոսկվա, ԽՍՀՄ - հունիսի 15, 2000(2000-06-15), Մոսկվա, Ռուսաստան), ռուս դրամատուրգ, արձակագիր, գրող-երգիծաբան, սցենարիստ, մի շարք գեղարվեստա-հրապարակախոսական հոդվածների հեղինակ։


== Կենսագրություն ==
Գրիգորի Գորինը ծնվել է Երկրորդ համաշխարհային պատերազմի մասնակից, զինծառայողի՝ օպերատիվ բաժնի պետ և 3-րդ հարվածային բանակի 150-րդ դիվիզիայի շտաբի հրամանատարի պաշտոնակատար՝ փոխգնդապետ Իզրայել Աբելի Օֆշտեյնի ընտանիքում։ Մոր ազգանունը Գորինսկայա էր, այդ ազգանունն էլ հիմք է ծառայել սկզբում Գորինշտեյն, ապա Գորին գրական կեղծանունը վերցնելուն։ Հետագայում Գորինը պաշտոնապես փոխեց ազգանունը։ Ավարտել է Մոսկվայի 1-ին Ի. Մ. Սեչենովի անվ. բժշկական ինստիտուտը (1963) և մի քանի տարի աշխատել շտապ օգնության բժիշկ։


== Ծանոթագրություններ ==
Ժամանակակից արվեստի թանգարան (Կրակով)

Ժամանակակից արվեստի թանգարան (Կրակով) (լեհ.՝ Muzeum Sztuki Współczesnej), թանգարան Կրակովում, Լեհաստան։ Թանգարանը գտնվում է Լիպովի փողոց, 4 հասցեում, Շինդլերի գործարանի նախկին արտադրական շինություններից մեկում(լեհ.): Թանգարանի առաջին տնօրենն էր արվեստաբան Մարիա Աննա Պոտոցկայան։


== Պատմություն ==

Ժամանակակից արվեստի թանգարան ստեղծելու միտքը լայնորեն քննարկվում էր կրակովյան արվեստագետների շրջանում սկսած 21-րդ դարի սկզբից։ 2005 թվականին Կրակովի քաղաքային խորհուրդը ձեռք բերեց Կրակովի էլեկտրական արտադրության "Unitra-Telpod" գործարանը, որը Երկրորդ Համաշխարհային պատերազմի ժամանակ կոչվում էր «Emailwarenfabrik (DEF)» և հայտնի էր որպես «Շինդլերի գործարան»։ 2005 թվականին Կրակովի քաղաքապետ Յացեկ Մայխրովսկին դիմում ներկայացրեց Լեհաստանի Մշակույթի նախարարությանը` թանգարան ստեղծելու համար ֆինանսավորում խնդրելով։ 2007 թվականին գործարանի տարածքը բաժանվեց երկու մասի, որոնցից մեկը տրամադրվեց կրակովյան պատմական թանգարանին. վերջինս այնտեղ կազմակերպել էր «Կրակովը 1939-1945 թվականների շրջափակման ժամանակ» մշտական ցուցադրությունը, իսկ մյուս մասը փոխանցվեց ապագա Ժամանակակից արվեստի թանգարանին։ 2007 թվականին անցկացվեց մրցույթ, որի ժամանակ ընտրվեց թանգարանի կառուցման նախագիծը։


== Թանգարանի շենք ==
Թանգարանի շենքի շինարարական աշխատանքներն սկսվել են 2009 թվականի դեկտեմբերին և ավարտվել են 2010 թվականի նոյեմբերին։ Ժամանակակից արվեստի թանգարանի բացման արարողությունը տեղի է ունեցել 2011 թվականի մայիսի 19-ին։ Այդ օրը թանգարանում ցուցադրվել են «Պատմությունն արվեստում», «MOCAK (Museum of Contemporary Art in Kraków)-ի ցուցադրություն», «Մաուրիցիա Գոմուլիցկու ստեղծագործությունները», «Մադելայն Սանտեի լուսանկարները», «Մեչիսլավ Պորեմբսկու գրադարանը» ցուցադրությունները, որոնք դարձել են թանգարանի մշտական ցուցադրություններից։


== Գործունեություն ==
Թանգարանը ցուցադրում է մշտական և ժամանակավոր ցուցադրություններ, որոնք հիմնական շեշտադրություն ունեն վերջին 20 տարիների ժամանակակից արվեստի աշխատանքների վրա։ Հիմնականում մեծ ուշադրություն է դարձվում հետպատերազմյան ավանգարդին ու կոնցեպտուալ արվեստին։ Նախագծերն ուղեկցվում են կրթական ծրագրերով, գիտական հետազոտություններով և տպագրված հրատարակություններով։ Ցուցահանդեսները ցուցադրվում են առաջին և երկրորդ հարկերում։ Առաջին հարկում գտնվում են հիմնական ցուցադրությունները, երկրորդ հարկը նախատեսված է ժամանակավոր ցուցադրությունների համար։  
Թանգարանում է գտնվում արվեստաբանական գրադարան, գրախանութ, ռեստավրացիայի արվեստանոց և այցելուների համար նախատեսված տարբեր վայրեր։


== Ծանոթագրություններ ==
Տուրպան

Տուրպան (լատ.՝ Melanitta fusca), բադերի ընտանիքին պատկանող ջրլող թռչուն, որը գրանցված է Հայաստանի Հանրապետության Կարմիր գրքում։ Ամառնահյուր է, չվող և հազվագյուտ։


== Արտաքին կառուցվածք ==
Մարմնի երկարությունը 51-58 սմ է, թևերի բացվածքը՝ 90-99 սմ, կենդանի զանգվածը՝ 0,9-1,6 կգ։ Փետրածածկը մուգ է։ Գլուխը, կտուցը, վիզը հաստ են։ Բնադրման շրջանում արուի փետրածածկը սև է, փայլուն, թևի սպիտակ բիծն առավել տեսանելի է թռչելիս։ Աչքի տակ կա ոչ մեծ սպիտակ բիծ, կտուցը հիմնականում դեղին է։ Հետբնադրման շրջանում արուն ավելի խամրած է, դարչնագույն, էգը վերևից մուգ դարչնագույն է, թևին կա 1 սպիտակ բիծ, իսկ գլխի կողքերին՝ 2-ական սպիտակավուն բծեր։
Սովորաբար հանդիպում է ոչ մեծ երամներով (մինչև 20 անհատ)։ Թռչում է ջրից ոչ լրիվ կտրվելով և ոչ ճարպիկ։ Սնվում է խեցգետնակերպերով, խխունջներով, ջրային բույսերով՝ ժայռոտ ափերի երկայնքով քայլելով։ Բնակվում է քարքարոտ և ժայռոտ ափերով խոշոր լճերում։


== Բազմացում ==
Հարսանեկան առաջին խաղերը (նման են կռիվների) տեղի են ունենում ապրիլի սկզբին։ Բնի կառուցումն ավարտվում է և առաջին ձվերը հայտնվում են մայիսի վերջից հունիսի վերջը։ Ձագերը հայտնվում են հուլիսի ընթացքում, օգոստոսին թռչում են լիարժեք։


== Վտանգման հիմնական գործոններ ==
Մինչև 1960-ական թվականները, Տուրպանը, որպես Սևանա լճի ժայռաշատ ափերին բնորոշ, ծագումով բորիալ, մնացորդային տեսակ, համարվում էր բավական մեծ, նստակյաց (բնադրող) համակեցություն, որը, սակայն, Սևանա լճի մակարդակի անընդհատ նվազման հետևանքով վերջնականապես անհետացել է (1966-1968 թվականներին Սևանա լճի ավազանում գրանցվել է 2-12 թռչուն, 1995 թվականին Արփի լճում՝ 2-3)։


== Տարածվածություն ==
Տարածված է Սկանդինավյան թերակղզում, Ասիայի հյուսիս-արևմուտքում, Անդրկովկասում, Փոքր Ասիայում, Ռուսաստանում և Ուկրաինայում։ Հայաստանում հանդիպում է միայն Սևանա լճի ավազանում` գարնանային և աշնանային շրջաններում։


== Պահպանություն ==
Հազվագյուտ անհետացող տեսակ է, որոշ տեղերում` չվահյուր։ Գրանցված է նախկին ԽՍՀՄ Կարմիր գրքում։ ԲՊՄՄ Կարմիր ցուցակի չափորոշիչներով գնահատվում է տվյալների անբավարարություն կատեգորիայով։
Պահպանվում է «Սևան» ազգային պարկում։


== Ծանոթագրություններ ==


== Արտաքին հղումներ ==
Velvet scoter
(5596) Մորբիդելի

(5596) Մորբիդելի (անգլ.՝ Morbidelli), աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 7-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,17527 ա. մ., առավելագույնը մոտենում է 1,9938 ա. մ. հեռավորության վրա և հեռանում 2,3567 ա. մ.։ Արեգակի շուրջ մեկ ամբողջական պտույտ է կատարում 1171,84 երկրային օրվա ընթացքում, իր ուղեծրով շարժվելով միջինում 0,307209 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5596) Մորբիդելի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կամերանա

Կամերանա  (իտալ․՝ Camerana)՝ կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 683 մարդ (2008 թվականի տվյալներով)։ Բնակչության խտությունը 30 մարդ/կմ²։ Տարածքը՝ 23 կմ²։ Փոստային ինդեքս՝ 12072։ Հեռախոսային կոդ՝ 0174։
Կոմունայի հովանավորն է սուրբ Անտոն Մեծը։ Տոնը հիշատակվում է հունվարի 17-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմը ==
Հեռախոսահամար։ 0174 96021
Էլեկտրոնային հասցե։ comunecamerana@tiscalinet.it
Գլխավոր կայք։ http://www.comune.camerana.cn.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կամենովատկա (գյուղ, Նովոմիրգորոդի շրջան)

Անվան այլ կիրառումների համար տե՛ս՝ ԿամենովատկաԿամենովատկա (ուկրաիներեն՝ Камянуватка), գյուղ Ուկրաինայի Կիրովոգրադի մարզի Նովոմիրգորոդի շրջանում։
2001 թվականի տվյալներով Կամենովատկա գյուղում բնակվում էր 237 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Առումեե

Առումեե (էստ․՝ Arumäe), գյուղ Էստոնիայի Իդա-Վիրումաա նահանգի Վայվառա շրջանում։
2011 թվականի տվյալներով գյուղում բնակվում էր 27 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
TV3 (Էստոնիա)

TV3, մասնավոր հեռուստաալիք Էստոնիայում։ Հիմնվել է 1996 թվականի հունվարի 1-ին շվեդական Viasat մեդիահոլդինգին կողմից, հեռարձակումը իրականացվում է Մեծ Բրիտանիայից և հասանելի է Էստոնիայի ողջ տարածքում։ 2003 թ.-ից եթեր է հեռարձակվում «TV3+» ռուսերեն լեզվով հեռարձակվող հեռուստաալիքը։


== Արտաքին հղումներ ==
TV3+ հեռուստաալիքի կայք Archived 2013-10-19 at the Wayback Machine.
Գավիթ (թատրոն)

Անվան այլ կիրառումների համար տե՛ս՝ Գավիթ (այլ կիրառումներ)Գավիթ  (ռուս.՝ Гавит), Հայ առաքելական եկեղեցու Նոր Նախիջևանի և Ռուսաստանի թեմին կից աշխատող հայկական թատրոն Մոսկվայում։ Գեղարվեստական ղեկավարը Համլետ Ղալեչյանն է։


== Բեմադրումներ ==
Իմ սիրտը լեռներում է
Մեղուների մարգագետին
Սուտլիկ Ոսկան (ամանորյա հեքիաթ)
Քաջ Նազարի արկածները


== Արտաքին հղումներ ==
Թատրոնի խմբի էջը ՎԿ կայքում Archived 2019-07-27 at the Wayback Machine.


== Ծանոթագրություններ ==
Ցոյ Են Գեն

Ցոյ Են Գեն, Չոի Յոն Գոն (կոր.՝ 최용건, 崔庸健, հունիսի 21, 1900(1900-06-21), Taechon County, Կորեական կայսրություն - սեպտեմբերի 19, 1976(1976-09-19), Փհենյան, Կորեայի Ժողովրդա-Դեմոկրատական Հանրապետություն), Հյուսիսային Կորեայի պետական և քաղաքական գործիչ։
Մասնակցել է ճապոնական կայսրության դեմ Մանջուրիայում կազմակերպված պարտիզանական շարժմանը։ 1946–1947 թվականներին եղել է Հյուսիսային Կորեայի ժամանակավոր ժողովրդական կոմիտեի ոստիկանական դեպարտամենտի պետ։ 1948–1957 թվականներին՝ ԿԺԴՀ Ազգային պաշտպանության մինիստր, միաժամանակ, 1953 թվականից՝ մինիստրների կաբինետի նախագահի տեղակալ։ 1948 թվականից՝ ԿԺԴՀ Գերագույն ժողովրդական ժողովի (ԳԺԺ) դեպուտատ, իսկ 1957–1972 թվականներին՝ ԳԺԺ նախագահության նախագահ։ 1972 թվականից՝ ԿԺԴՀ Կենտրոնական ժողովրդական կոմիտեի անդամ, ԿԺԴՀ փոխնախագահ։ 1946–1955 թվականներին եղել է Հյուսիսային Կորեայի Դեմոկրատական կուսակցության ԿԿ–ի նախագահ։ 1955 թվականից՝ Կորեայի աշխատանքային կուսակցության ԿԿ–ի և ԿԿ–ի քաղաքական կոմիտեի անդամ և (մինչև 1966 թվական) կուսակցության ԿԿ–ի նախագահի տեղակալ։ 1966 թվականից՝ ԿԱԿ ԿԿ–ի քարտուղար։ 1953 թվականին Ցոյ Են Գենին շնորհվել է ԿԺԴՀ փոխմարշալի, իսկ 1960 թվականին՝ Աշխատանքի հերոսի կոչում։
Ջրաբանական շրջանցում

Ջրաբանական շրջանցում, ջրային ռեսուրսների, նրանց ռեժիմի տարածական փոփոխության հիման վրա երկրի մակերևույթի կամ նրա առանձին տեղամասերի բաժանումն այնպիսի բաղադրամասերի, որոնց սահմաններում նկատվում է ջրային օբյեկտների բնույթի որոշակի ընդհանրություն։ Ջրաբանական շրջանցումը անհրաժեշտ է ջրային ռեսուրսների ավելի ռացիոնալ օգտագործման համար։ Այն կատարվում է որոշակի կարգաբանական համակարգով։ Ամենախոշոր միավորը ջրաբանական երկիրն է, ապա՝ պրովինցիան, օկրուգը, շրջանը, ենթաշրջանը։
Լիմիանա

Լիմիանա  (իսպ.՝  Llimiana), մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Պալիյարս Խուսսա շրջանում։ Տարածքը կազմում է 41․03 կմ2, բնակչությունը՝ 173 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Բացարձակ արտոնությունն անգլիական իրավունքում

Բացարձակ արտոնություն, արտոնություն, որն անձին պաշտպանում է զրպարտանքի մեղադրանքից կամ հայցից (ելույթ ունեցող խորհրդարանականին՝ Համայնքների ատյանում կամ հայտարարություն անող դատավորին՝ դատավարության ընթացքում)։


== Գրականություն ==
Փիթեր Քոլին,  Իրավաբանության բացատրական բառարան (Dictionary of Law), Երևան, «Գիտանք հրատարակչություն», 2005 — 336 էջ։
Հեուսդեն (համայնք)

Հեուսդեն (հոլ.՝ Heusden ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 78,88 կմ² է, բնակչությունը՝ 43.222 (2011 թ.)։ Մեկ շնչի տարեկան միջին եկամուտը 13.200 եվրո է։
Վերին Սուրեբ

Վերին Սուրեբ (վրաց.՝ ზემო სურები՝ զեմո սուրեբի), լքված գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 640 մետր բարձրության վրա։ Շրջկենտրոն Չոխատաուրից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Տես նաև ==
Միջին Սուրեբ


== Ծանոթագրություններ ==
Քալինգի մրցանակ

Քալինգի մրցանակ (Քալինգայի մրցանակ), ՅՈՒՆԵՍԿՕ-ի ամենամյա մրցանակ, որ շնորհվում է գիտական հետազոտությունները ժողովրդականացնողներին։ Հիմնադրվել է 1952 թվականին։ Մրցանակը կոչվել է Արլ․ Հնդկաստանում գտնվող Քլինգա պետության անունով, ուր, ըստ ավանդության, հատկապես Աշոկա թագավորի օրոք (մ․ թ․ ա․ 268-232), բուռն կերպով զարգացել են գիտությունները, արվեստը։ Մրցանակի չափը 1000 ֆունտ ստեռլինգ է։ Քալինգի մրցանակ հանձնում է ՅՈԻՆԵՍԿՕ-ի գլխավոր տնօրենը։ Դափնեկիրը պարգևատրվում է արծաթե մեդալով և որպես հյուր հրավիրվում Հնդկաստան։ Քալինգի մրցանակ են ստացել Լ․ դը Բրոյլը (1952), Բ. Ռասելը (1957), Պ․ Օժեն (1971), սովետական գիտնականներ Ա․ Ի․ Օպարինը (1976), Ս․ Պ․ Կապիցան (1982), Ի․ Վ․ Պետրյանով-Սոկոլովը (1984) և ուրիշներ։
Առնոլդ Վոսլու

Առնոլդ Վոսլու (անգլ.՝ Arnold Vosloo, հունիսի 16, 1962(1962-06-16), Պրետորիա, ՀԱՀ) , դերասան։ Հանդիսատեսին հայտնի է «Դժվար թիրախ», «Մումիա» և «Մումիան վերադառնում է» ֆիլմերից։


== Ֆիլմագրություն ==


=== Դերակատարումներ ===


=== Պրոդյուսեր ===


== Ծանոթագրություններ ==
Չիստյակովո

Չիստյակովո (ուկրաիներեն՝ Чистякове), քաղաք Ուկրաինայի Դոնեցկի մարզի Չիստյակովո քաղաքային խորհուրդում, մարզային նշանակության քաղաք։ Բնակավայրը նախկինում նաև անվանվել է Սլոբոդա Ալեքսեևկա, Ալեկսեևո-Լեոնովո, Տորեզ։ Հիմնադրվել է 1778 թվականին։
2012 թվականի տվյալներով Չիստյակովո քաղաքում բնակվում էր 81 199 մարդ։ Բնակավայրը զբաղեցնում է 105 կմ² տարածք։ Բնակչության խտությունը կազմում էր 780,5 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2011-03-26 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)